Bønes kirke

Bønes kirke er en kirke fra 1997 i Bergen kommune, tegnet av arkitekt Helge Hjertholm. (Samme arkitekt har i Bergen også tegnet Søreide kirke i 1973 og Fyllingsdalen kirke i 1976.)

Kirken på Bønes ble reist etter mange års kronerulling blant befolkningen på Bønes. Fra slutten av 1970-tallet til begynnelsen av 90-tallet økte befolkningen på Bønes med rundt 8500 innbyggere, fra et utgangspunkt på 500 mennesker. Området sognet da til Storetveit kirke, men det oppstod et lokalt ønske om egen kirke på Bønes. Dette var ikke inne i Bergen kommunes planer før tidligst i 2010, og det ble derfor tatt private initiativ for å få bygget en kirke. En byggekomité ble nedsatt i 1994, og i 1996 kunne man starte byggingen. Kirken ble vigslet av biskop Ole D. Hagesæther 7. desember 1997, og Bønes ble eget sokn 1. januar 2002.  

Den 6. desember 2009 ble andre byggetrinn av Bønes kirke offisielt åpnet. 

Gudstjenester holdes normalt hver søndag.

Kilder 
Bønes kirke. Åpen synlig og tilstede, informasjonsbrosjyre fra menigheten.

Eksterne lenker 
 
 
 

Kirker i Bergen
Trekirker
Fyllingsdalen
Norske kirker fra 1997
Kirker i Fana prosti
Kulturminner i Bergen